નકલી નોટોના સ્મગલર આ નોટો 400થી 600 રૂપિયામાં આપે છે. આ 200 રૂપિયાને ફરક નોટની ગુણવત્તાને કારણે છે. જપ્ત કરેલી નોટોની તપાસ કરતાં જાણવા મળ્યું કે, નવી નોટોમાં જે 17 સુરક્ષા ફીચર આપવામાં આવ્યા છે, એમાંથી 11 ફીચર નકલી નોટો પર પણ અદ્દલ કોપી કરવામાં આવ્યા છે. જેમાં વોટરમાર્ક, અશોક સ્તંભ અને આરબીઆઇ ગવર્નરની સહીનો પણ સમાવેશ થાય છે. જો કે, આ નોટોની પ્રિન્ટિંગ અને કાગળની ગુણવત્તા ખરાબ છે. એક સીનિયર અધિકારીના જણાવ્યા અનુસાર, નોટબંધી બાદ નકલી નોટોનો પહેલો મામલો ડિસેમ્બરના છેલ્લા અઠવાડિયામાં સામે આવ્યો હતો. ત્યારથી લઇને અત્યાર સુધીમાં આ નકલી નોટોમાં એટલો સુધારો કરવામાં આવ્યો છે કે, સામાન્ય માણસ માટે નકલી નોટની ઓળખ કરવી મુશ્કેલ છે.